દાદર સ્ટેશને ફૂટબ્રીજ નીચે એક ટોઈલેટ હતું. પણ તે બંધ હતું. એ સ્ત્રી સખત પરેશાન થઈ રહી હતી કેમકે, શરીર તેનો ધર્મ(?) બજાવ્યે જતું હતું. તે માનસિક તાણ અનુભવી રહી હતી અને ધોબીના આક્ષેપથી સીતાશ્રીને ધરતીમાં સમાઈ જવાની જે લાગણી થઈ હતી તે જ તેને પણ થતી હતી. તેણે સ્ટાફને વિનંતી કરી કે ટોઈલેટ ખોલી આપવામાં આવે. બ્લીડીંગ વધતું જતું હતું અને ડ્રેસ તેની ગવાહી આપી રહ્યો હતો. તે ત્યાંથી ઉઠી શકે તેમ નહોતી પણ તેને કહેવાયું કે તે સ્ટેશન માસ્ટરની પરવાનગી લઈ આવે પછી જ ટોઈલેટ ખોલી અપાશે. તેની વિનંતી કાકલૂદી બની ગઈ પણ ત્યાં હાજર એકપણ જણનું રૂવાંડું ફરક્યું નહીં. તેને કહેવામાં આવ્યું કે, ટોઈલેટમાં જઈને તે શું કરશે તેની કોઈ ગેરંટી ખરી? શક્ય છે તે અંદર બોમ્બ પ્લાન્ટ કરે! .